Cukrové topánky - Režná, Adela 1993; Režná, Adela (Zum Zum production, s.r.o. Bratislava, 2018)
Cukrové topánky rozprávajú príbeh o nezdravej láske k sladkostiam a následkoch pažravosti. Ukazujú, že sladkosti sa dajú jesť aj s mierou a ak sú pripravené zo zdravších a lokálnych ingrediencií, sú o to chutnejšie. Išli by ste preskúmať povalu, či tam nevládnu Cukrové topánky? Aj keď Cyrilov dedko tvrdí, že sú to potvory cukrové, ľudstvu nebezpečné? Najprv špička nosa, potom jedna ruka, pritisnúť sa ku dverám, krok vpred a Cyril stál na povale. Papiere, staré hračky, svetre... keď vtom z jednej zo škatúľ vytiahol topánky. Boli veľmi staré, hnedé, ale rozhodne nevyzerali ako cukrové či ľudstvu nebezpečné. Obul jednu, potom druhú, keď sa zrazu zaligotali. Bum! A Cyril padol na zadok. Chvíľu klipkal očami a nemohol uveriť tomu, čo vidí.
Keywords: slovenská literatúra; literatúra pre deti; príbehy o deťoch; sladkosti; príbehy, ktoré vysvetľujú svet; pre najmenších čitateľov